Nå kommer kong Vinter til kong Harald
Mange har kanskje undret seg over hvorfor en snøkanon har blitt plassert på Slottsplassen. Søndag var det full fres i maskinen, som skjøt ut snø og gjorde plassen hvit. Les også: Kong Haralds nyttårstale 2015 i sin helhet VG tok en telefon til slottet for å finne ut hvorfor. Var kongeparet lei av grå januar-omgivelser? – Nei da, snøkanonen er der fordi vi 17. januar skal feire at det er 25 år siden Kronprins Harald og Kronprinsesse Sonja ble Norges kongepar, sier kommunikasjonssjef Marianne Hagen ved Det kongelige hoff, når VG ringer henne søndag kveld.Selve dagen blir markert med sceneshow og aktiviteter på Universitetsplassen, med blant annet kroneverksted, eventyrlavvo og fotovegg, etterfulgt av festkonsert i Universitetets aula. Les også: Kongeparet holdt forholdet skjult i ni år På Slottsplassen vil det være vinteraktiviteter for barn og unge, med blant annet snowboard, skihopp og skiskyting med laser. I Spikersuppa kan barna prøve kunstløp. – Regjeringen har en gave til kongeparet, og det er en festforestilling og et utendørs arrangement for alle. Kongeparet ønsket å arrangere noe i Slottsparken, så da tok vi kontakt med Idrettsforbundet for å få hjelp til å arrangere barneskirenn. – Det synes de var en kjempegod idé, og kom tilbake med et forslag om å lage et skikkelig stort vintersportsarrangement for barn på Slottsplassen. Det falt i god jord hos regjeringen. Fått med deg denne? Kong Harald forsvarer kronprinsparets luksusKongefamilien skal overvære idrettsarrangementet på slottsplassen. – Hva om været blir mildt? – Vi må produsere så mye snø vi kan, og håper på kuldegrader og masse glade barn. I tillegg til å produsere egen snø, skal vi også få kjørt inn ekstra. Det er første gang man har hentet inn kanoner for å dekke slottsplassen med snø, ifølge Hagen. – Hva synes kongeparet om dette? – Jeg er sikker på at de krysser fingrene og håper på lave temperaturer. Arrangementet er åpent for alle barn, og man trenger ikke å melde seg på. Det vil også bli mulighet til å leie ut utstyr. Du kan lese mer om arrangementet på Facebook.
I anledning kongeparets 25-årsjubileum har regjeringen bestilt en vinteridrettspark på Slottsplassen.